Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa  4. 12. 2017

Prítomní: PaedDr. Mária Barancová, Ing. Martin Patoprstý, Mgr. Petra Palenčárová,
                   MVDr. Marián Gajdoš, 
Neprítomní: PaedDr. Ján  Filc – ospr., Ing. Peter Turlík - ospr.   

PROGRAM:   

1. Otvorenie, privítanie členov komisie
2. Návrh na 4. zmenu rozpočtu MČ Bratislava-Ružinov na rok 2017
                                                                                   Predkladateľ: Ing. Alena Lehotayová
                                                                                                           vedúca ekonomického
                                                                                                            odboru
3. Návrh rozpočtu MČ Bratislava-Ružinov na roky 2018-2020
                                                                                    Predkladateľ: Ing. Alena Lehotayová
                                                                                                           vedúca ekonomického
                                                                                                           odboru

4. Návrh VZN č. ........../2017 zo dňa ............../2017, ktorým sa mení a dopĺňa VZN MČ 
    Bratislava-Ružinov č. 7/2015 zo dňa 6. 10. 2015 o poskytovaní finančných dotácií 
    a grantov z rozpočtu mestskej časti Bratislava-Ružinov 
                                                                                      Predkladateľ: MVDr. Marián Gajdoš
                                                                                                             zástupca starostu
5. Informácie Mgr. Kozákovej – Spoločenský dom Prievoz
                                                                                      Predkladateľ: Mgr. Andrea Kozáková
                                                                                                             riaditeľka DK Ružinov
6. Rôzne
    - Informácie MVDr. Gajdoša ohľadom voľných priestorov na vybudovanie šatní pre HK 
    Ružinov na Štadióne Vl. Dzurillu
                                                                                       Predkladateľ: MVDr. Marián Gajdoš
                                                                                                               Ing. Martin Patoprstý
7. Záver

K bodu 1:     

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s poradím jednotlivých bodov  programu.

K bodu 2:

     Prítomných oboznámila s materiálom Ing. Lehotayová. Informovala, že  návrh na 4. zmenu rozpočtu je vypracovaný na základe známych skutočností a je nutné upraviť niektoré príjmové a výdavkové položky. Oboznámila členov s kľúčovými faktormi, ktorých sa týka navrhnutá zmena. Zdôvodnila úpravy v jednotlivých rozpočtových položkách v príjmovej aj výdavkovej časti. Podrobne popísala bežné a kapitálové príjmy a výdavky.
     
Komisia školstva, kultúry a športu  predložený materiál „Návrh na 4. zmenu rozpočtu MČ Bratislava – Ružinov na rok 2017“prerokovala a

  1.)   berie na vedomie

           Hlasovanie:   Prítomní:  4
          	                                    Za:  4      

K bodu 3:

         Ing. Lehotayová podala informáciu o tom, že materiál obsahuje návrh rozpočtu mestskej časti na rok 2018 a prognózu rozpočtu na roky 2019-2020. Vypracovaný je v súlade s platnou legislatívou, člení sa na bežné príjmy a výdavky, kapitálové príjmy a výdavky a finančné operácie. Prognóza príjmov a výdavkov  na rok 2019 a 2020 nie je záväzná, úlohy v správe k návrhu rozpočtu MČ Bratislava – Ružinov sa dajú podľa situácie meniť. Materiál vychádza z požiadaviek jednotlivých odborov miestneho úradu a požiadaviek rozpočtových a príspevkových organizácií zriadených mestskou časťou.
 
    Komisia školstva, kultúry a športu  po prerokovaní  predložený materiál „Návrh rozpočtu MČ Bratislava – Ružinov na roky 2018 – 2020“ 

1.) berie na vedomie

    Hlasovanie:   Prítomní:  4
          	                             Za:  4

 K bodu 4:

       MVDr. Gajdoš vysvetlil komisii dôvody zmien v doteraz platnom VZN č. 7/2015 v znení zmien VZN 19/2017. Ukázala sa potreba viac prispôsobiť právnu normu potrebám praxe, čím by sa uľahčila a v niektorých krokoch striktnejšie vymedzila práca grantovej komisie s predloženými projektmi. Podnety prišli z radov poslancov i členov grantovej komisie. Podrobnejšie priblížil ustanovenia, ktorých sa zmeny týkajú.

      Komisia školstva, kultúry a športu  po prerokovaní  predložený materiál „Návrh VZN MČ Bratislava-Ružinov č. ........./2017 zo dňa .............., ktorým sa mení a dopĺňa VZN MČ Bratislava-Ružinov č. 7/2015 zo dňa 6. 10. 2015 o poskytovaní  finančných dotácií a grantov z rozpočtu mestskej časti Bratislava-Ružinov v znení zmien a doplnení vykonaných všeobecne záväzným nariadením č. 19/2017“
 
1.) berie na vedomie

Hlasovanie:   Prítomní:  4
          	                         Za:  4

        
K bodu 5:

     Mgr. Kozáková, riaditeľka DK Cultus Ružinov, a. s., prítomných informovala o  vypracovaní výkazu/výmeru, ktorý predstavuje návrh čiastočnej rekonštrukcie Spoločenského domu na Kaštieľskej ulici  pri zachovaní požadovanej výšky finančných prostriedkov, a to 60 000,- €. Vyjadrila nádej, že o uvedenú čiastku  bude mať DK Ružinov v budúcom roku navýšený rozpočet.
       Členovia komisie riaditeľku usmernili, ako v predmetnej veci postupovať. Je nutné požiadať o navýšenie rozpočtu Cultusu, a. s. , pripraviť materiál do porady starostu s predloženým konkrétnym návrhom  rekonštrukcie a jej finančným krytím....

K bodu 6:

     MVDr. Gajdoš a Ing. Patoprstý komisiu oboznámili so závermi z návštevy Zimného štadióna Vl. Dzurillu. Bola snaha posúdiť a pokúsiť sa doriešiť možnosti realizácie návrhu vybudovania kabín pre hokejistov  HK  ’99 Ružinov, užívania posilňovne a strelnice.
      Bol predostretý návrh - problém so šatňami  vyriešiť vybudovaním kontajnerových šatní. Obe strany našli spoločné riešenie, ako by sa v  budúcnosti mohla zrealizovať otázka používania posilňovne, v štádiu riešenia je používanie strelnice.

K bodu 7:

    Pracovné stretnutie ukončila PaedDr. Barancová.

                                                                                               PaedDr. Mária Barancová v. r.
                                                                                                   predsedníčka komisie

V Bratislave   5. 12. 2017
Zapísala: Mgr. J. Lukáčová v. r.